ตะลึงกันทั้งซอย หลังพบกล่องพัสดุปริศนา กลิ่นเน่าโชยหึ่งเขียนชัดอย่าโยน
ชาวบ้านหวาดผวา พบกล่องปริศนา ระบุข้อความ ห้ามเอียงกล่อง บรรจุอยู่ในถุงดำพร้อมมีผ้าเทปพันมิดชิด แต่พอเปิดดูส่งกลิ่นเน่า จึงแจ้งตร.เกรงเป็นชิ้นส่วนซากศพถูกนำมาทิ้ง ที่แท้คือปลาหมึกเน่าเมื่อกลางดึกของวันที่ 10 ม.ค.63 เจ้าหน้าที่ตำรวจสภ.เมืองฉะเชิงเทรา และได้รับแจ้งเหตุจากนายเมือง กุนะ อายุ 53 ปี ว่า พบกล่องปริศนา 2 ใบถูกนำมาทิ้งไว้ที่ริมถนน บริเวณปากทางเทพคุณากร โดยพันด้วยผ้าเทปทับอีกชั้น ที่กล่องมีกระดาษเขียนข้อความว่า ห้ามตะแคง ห้ามทับ ห้ามโยนเด็ดขาด จึงได้เปิดดู เพราะเกิดความสงสัยว่าเป็นกล่องอะไร เนื่องจากบริเวณนี้ไม่ใช่ที่ทิ้งขยะโดยภายในเป็นกล่องโฟมอีกชั้น ที่มีผ้าเทปพันทับไว้เช่นเดียวกับครั้งแรก แต่คราวนี้กับมีกลิ่นเน่าเหม็นโชยออกมาจากกล่อง ด้วยความตกใจ เพราะกลัวว่าจะเป็นซากศพ หรือชิ้นส่วนมนุษย์ จึงได้รีบโทรประสานเจ้าหน้าที่ตำรวจมาตรวจสอบจากการตรวจสอบของเจ้าหน้าที่ตำรวจพบว่า กล่องดังกล่าวเป็นกล่องคล้ายกับกล่องพัสดุ ซึ่งมีชื่อผู้ส่ง และผู้รับระบุไว้อย่างชัดเจน โดยถูกส่งมาจากจังหวัดพัทลุง เพื่อส่งมอบให้กับผู้รับในพื้นที่จังหวัดฉะเชิงเทรา รวมถึงบริษัทที่ทำหน้าที่ในการรับส่งพัสดุทั้งนี้ ตำรวจจึงได้ประสานเจ้าหน้าที่ที่เกี่ยวข้องให้มาตรวจสอบและยืนยันจนทราบว่าพัสดุดังกล่าวเป็น ปลาหมึกสด ที่ทางบริษัทได้จัดส่งให้กับผู้รับไปแล้ว แต่ผู้รับกลับไม่ขอรับพัสดุนี้ เพราะอ้างว่ามันเริ่มมีกลิ่นทางบริษัทจึงได้ประสานกลับไปยังต้นทางที่ส่ง เพื่อส่งพัสดุดังกกล่าวกลับคืน แต่ต้นทางกลับบอกว่าให้ดำเนินการปิดการส่งพัสดุนี้ และนำไปทิ้งได้เลย ทางบริษัทจึงได้เปิดดูสิ่งที่อยู่ภายในพัสดุ และพบว่าเป็นปลาหมึกสด ที่กำลังเริ่มเน่า จึงได้แพ็กพัสดุไว้เหมือนเดิม แล้วลากออกมาทิ้งไว้ที่บริเวณริมถนน เพื่อหวังให้ทางเทศบาลมาจัดเก็บไปทิ้งโดยบริษัท ไม่คิดว่าจะมีคนมาพบแล้วเปิดดู ทำให้กลิ่นเน่าลอยกระจายไปทั่วบริเวณนั้น จนสร้างความตกอกตกใจให้กับผู้คน เพราะคิดว่าเป็นมนุษย์ที่ถูกฆ่าหั่นศพแล้วนำศพมาแยกชิ้นส่วนทิ้งไว้ เหมือนตามข่าวที่เคยเห็นมา แต่เมื่อทุกคนรู้ว่าข้างในเป็นอะไร ต่างโล่งใจและแยกย้ายกันกลับ
ชาวบ้านหวาดผวา พบกล่องปริศนา ระบุข้อความ ห้ามเอียงกล่อง บรรจุอยู่ในถุงดำพร้อมมีผ้าเทปพันมิดชิด แต่พอเปิดดูส่งกลิ่นเน่า จึงแจ้งตร.เกรงเป็นชิ้นส่วนซากศพถูกนำมาทิ้ง ที่แท้คือปลาหมึกเน่า 
พัสดุปริศนา,กลิ่นเน่า,ปลาหมึกเน่า,พัสดุต้องสงสัย,ฉะเชิงเทรา,ข่าวทั่วไป